ZÁVERY Z ROKOVANIA
 zo zasadnutia Mestského zastupiteľstva mesta  Medzilaborce 
konaného dňa 11.10.2011
–––––––––––––––––––––––––––––––––––––––––––––––––––––––––––––––––––– 
 
 UZNESENIE  

Číslo           Uznesenie
––––––––––––––––––––––––––––––––––––––––––––––––––––––––––––––––––––––––- 

1. K otvoreniu zasadnutia
a/ schválenie programu
b/ určenie zapisovateľky
c/ voľba návrhovej, mandátovej komisie, overovateľov zápisnice
d/ kontrola plnenia uznesení
2. K návrhu na odkúpenie budovy Úradu práce, sociálnych vecí a rodiny Stropkov na Ulici Cintorínskej
3. K návrhu na spôsob odpredaja budovy na Ulici A. Warhola
4. K návrhu na odpredaj nebytového priestoru v budove s.č. 474 na Duchnovičovej ulici
5. K návrhu na zrušenie príspevkovej organizácie – Mestské kultúrne stredisko
6. K návrhu Všeobecne záväzného  nariadenia o výške príspevkov v školách a školských zariadeniach v zriaďovateľskej pôsobnosti mesta Medzilaborce
7. Rôzne
8. K interpelácii poslancov
9. K záveru

1. K otvoreniu zasadnutia

Uznesenie č. l/a –11.10.2011
Mestské zastupiteľstvo mesta  Medzilaborce schvaľuje program rokovania MsZ tak,  ako je uvedené v pozvánke.

Uznesenie č.1/b – 11.10.2011
Mestské zastupiteľstvo mesta Medzilaborce určuje zapisovateľku p. Ľubov Kuskovú.

Uznesenie č. 1/ c – 11.10.2011
Mestské zastupiteľstvo mesta Medzilaborce schvaľuje: návrhovú komisiu v zložení:

Ing. Michal Repčík – predseda,  p. Vlasta Kolesárová, Ing. Vladimír Bejda
							        mandátovú komisiu v zložení:

Mgr. Anton Hošák – predseda, Ing. Michal Buchovecký, Ing. Adrián Kaliňák

							        overovateľov zápisnice v zložení :

Ing. Alexander Bober, JUDr. Mária Gajdošová

Uznesenie č.1/d – 11.10.2011
Mestské zastupiteľstvo konštatuje , že uznesenia MsR a MsZ sa priebežne plnia.

2. K návrhu na odkúpenie budovy Úradu práce, sociálnych vecí a rodiny Stropkov na Ulici Cintorínskej

Uznesenie č. 2 – 11.10.2011
Mestské zastupiteľstvo mesta Medzilaborce schvaľuje odkúpenie budovy s.č. 657, pozemku C KN č. 1346/85 o výmere 424 m² a chodníka k.ú. Medzilaborce, v podiele 1/1 zapísané na LV č. 2134 od Úradu práce, sociálnych vecí a rodiny Stropkov na Ulici Cintorínskej za cenu max. 10% stanovenú v Znaleckom posudku č. 84/2011 zo dňa 10. 09. 2011 znalcom v odbore stavebníctvo Ing. Michalom Malinom zo Stropkova vo výške 189 000,00 EUR, t.j. 18 900,00 EUR. 

3.K návrhu na spôsob odpredaja budovy na Ulici A. Warhola

Uznesenie č. 3 – 11.10.2011
Mestské zastupiteľstvo mesta Medzilaborce schvaľuje odpredaj nehnuteľnosti: budovu vcelku s.č. 194 na Ulici A. Warhola zapísaná na LV č. 1533 v k .ú. Medzilaborce v podiele 1/1, na základe verejnej obchodnej súťaže v zmysle zákona č.138/1991 Zb. v znení zákona č.258/2009 Z. z., § 9a. ods. 1a za kúpnu cenu, ktorá bude najvyššou ponúknutou cenou v súťaži. Minimálna cena je určená Znaleckým posudkom č. 143/2011 zo dňa 1.10.2011 znalcom v odbore stavebníctvo Ing. Miroslavom Kačurom zo Strážskeho vo výške  189 000,0 EUR.

4. K návrhu na odpredaj nebytového priestoru v budove s.č. 474 na Duchnovičovej ulici

Uznesenie č. 4 – 11.10.2011
Mestské zastupiteľstvo mesta Medzilaborce schvaľuje odpredaj nebytového priestoru - zariadenie obchodu č. 1, vchod č. 1, prízemie, priestor č. 1-1 v budove s.č. 474 na Duchnovičovej ulici, nachádzajúci sa na parcelách C KN 544 a 545, pre COOP Jednota Humenné, spotrebné družstvo, Družstevná 24, 066 27 Humenné v podiele 1/1 a podiel  priestoru na spoločných častiach a spoločných zariadeniach domu a spoluvlastnícky podiel k pozemku  10702 / 72120, zapísaný na LV č. 2321 k. ú. Medzilaborce, ktorý je vlastníctvom mesta Medzilaborce v zmysle zákona č. 138/1991 Zb. v znení zákona č.258/2009 Z. z., § 9a. ods. 1c za cenu stanovenú v Znaleckom posudku č. 142/2011 zo dňa 30. 09. 2011 znalcom v odbore stavebníctvo Ing. Miroslavom Kačurom zo Strážskeho vo výške 20 400,0  EUR. Kupujúci uhradí všetky náklady spojené s prevodom. Ak kupujúci nezaplatí celú vyššie uvedenú kúpnu cenu v termíne do 60 kalendárnych dní od zasadnutia MsZ, automaticky sa ruší platnosť tohto uznesenia.

5. K návrhu na zrušenie príspevkovej organizácie – Mestské kultúrne stredisko

Uznesenie č. 5 – 11.10.2011
Mestské zastupiteľstvo zrušuje príspevkovú organizáciu Mesta Medzilaborce - Mestské kultúrne stredisko, sídlo: A. Warhola 750/36,  068 01 Medzilaborce, IČO: 00 14 39 61 v zmysle ustanovenia § 11 ods. 4 písm. l zákona č. 369/1990 Zb. o obecnom zriadení v spojení s ustanovením § 21 ods. 11 a ods. 13 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov odo dňa 01.01.2012 bez právneho nástupcu.
Mestské zastupiteľstvo poveruje Ing. Máriu Onufrakovú – vedúcu odboru ekonomického a správy majetku, aby spolu s Ing. Michalom Buchoveckým – predsedom finančnej komisie vykonali inventúrny prehľad majetku, pohľadávok a záväzkov Mestského kultúrneho strediska, sídlo: A. Warhola 750/36,  068 01 Medzilaborce, IČO: 00 14 39 61 k 31.10.2011.

6. Návrh Všeobecne záväzného  nariadenia o výške príspevkov v školách a školských zariadeniach v zriaďovateľskej pôsobnosti mesta Medzilaborce

Uznesenie č. 6 – 11.10.2011
Mestské zastupiteľstvo schvaľuje predložený návrh Všeobecne záväzného  nariadenia 
o výške príspevkov v školách a školských zariadeniach v zriaďovateľskej pôsobnosti mesta 
Medzilaborce.

Ing. Ivan Solej
							            primátor mesta